Procesul verbal al ședinței din data de 12.07.2016
Ședința a fost condusă de Manager General, Dr. Grasu Alis. 
Subiectul principal al ședinței a fost discutarea problemei mașinilor aflate la firmele de service și în atelierul propriu al instituției.

S-au discutat, de asemenea, probleme administrative ale microstațiilor.

Managerul general a anunțat controale în următoarele zile la microstațiile Voluntari, microstația 6 și microstația 5.
Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţi, colegii, cât şi mai ales faţă de pacienţi.
Așa cum s-a convenit pentru ședințele săptămânale, au fost predate Directorului Medical de către fiecare microstație situațiile STEMI, resuscitări și intubări.
S-a discutat despre raportul lunar ce trebuie transmis la DSU.
S-au predat fisele de control individual ale fiecarei ambulante pentru luna iunie.

Managerul General a insistat sa nu fie scoase in teren, in zilele caniculare, ambulantele la care nu functioneaza instalatia de aer conditionat.

S-a facut apel la toti sefii de statii si revizori sa fie verificate si trimise spre a fi reparate imediat, ambulantele cu instalatia de aer conditionat defect.
În finalul ședinței caietele de control de la microstații au fost vizate de Managerul General. 
